李公擇學士出示胡九齡歸牧圖
作者：郭祥正
朝代：宋

paragraphs: 橫披五尺素，中有萬疊山。
山卜千丈溪，怳疑瀉潺潺。
西風偃古木，慘淡秋色頑。
蓼紅菱荇碧，缺岸如破環。
小舟半閣沙，茅屋深無關。
三牛行嚙草，一犢隨母還。
牧兒掣牛鼻，望家喜生顔。
欲知田家樂，此趣何由攀。
而況畫手妙，意思能餘閑。
遠出物象外，不在粉墨間。
臨之發孤興，飄忽辭塵寰。